b"\n_START_ARTICLE_\nEscola de Cambridge\n_START_PARAGRAPH_\nL'Escola de Cambridge estava formada per un grup de fil\xc3\xb2sofs del segle XVII seguidors del neoplatonisme que van influir fortament en la filosofia anglesa i continental. Entre les seves idees principals est\xc3\xa0 l'harmonia entre fe i ra\xc3\xb3, seguint la disputa medieval sobre la supremacia de la religi\xc3\xb3 o la filosofia. Afirmen que l'univers ve d'una idea suprema, que identifiquen amb el D\xc3\xa9u cristi\xc3\xa0, per\xc3\xb2 tamb\xc3\xa9 la facultat de pensar correctament \xc3\xa9s un do divi que ha de servir per con\xc3\xa8ixer la creaci\xc3\xb3 i l'home, i per tant no pot ser que les troballes d'una ra\xc3\xb3 ben usada contradiguin les de la teologia. S'oposen al materialisme de Descartes, que nega aquest component div\xc3\xad essencial per\xc3\xb2 tamb\xc3\xa9 als que, com Hobbes, tenen una concepci\xc3\xb3 negativa sobre la naturalesa humana, que ha de ser essencialment bona si \xc3\xa9s divina. Col\xc2\xb7loquen el lliure albir en una posici\xc3\xb3 destacada, ja que permet orientar l'acci\xc3\xb3 de cada persona cap a fites elevades, incloent-hi la bondat i l'afany de coneixement."